cyanic-selkie/wikianc huggingface dataset:
Fylkesvei 4344
Strekningen ble fastlagt 2019, og består av en delstrekning av den tidligere fylkesvei 145.
Ragnhild Skoftesdatter
Ragnhild Skoftesdatter Giske (født før 1103 –) var en norsk høvdingehustru.
Hun var datter av lendmann Skofte Ogmundsson (ca. 1040–1103) og sønnesønns datter av Torberg Arnesson (død ca. 1050) av den mektige Giskeætten på Sunnmøre, morens navn er ikke kjent. Hun ble gift med lendmann fra Viken Dag Eilivsson, og paret bosatte seg formentlig på Bratsberg i Telemark.
Svein Arne Haugen
Svein Arne Haugen (født 8. oktober 1968 i Oslo) er ordfører i Evje og Hornnes kommune fra 2020. Haugen vokste opp i Søgne. Han gikk på Kristiansand Handelsskole fra 1984 til 1987 og tok deretter utdanning i Forsvaret. Haugen fullførte Krigsskolen i 1993 og var ansatt i Forsvaret til 2002. Deretter tok han økonomisk administrativ utdanning på Universitetet i Agder før han ble tilsatt som leder av bedriften Serviteur Bygland.
Etter å ha vært varamann for Arbeiderpartiet fra 2007 ble han valgt inn i Evje og Hornnes kommunestyre i 2011. Som følge av en samarbeidsavtale mellom Arbeiderpartiet, Høyre, Kristelig Folkeparti og Venstre ble han valgt til ordfører.
EM i volleyball for menn 2015
EM i volleyball for menn 2015 ble arrangert i Bulgaria og Italia fra 9. til 18. oktober 2015.
Frankrike slo Slovenia i finalen, og tok sin aller første europamestertittel. Italia slo Bulgaria i bronsefinalen og tok bronse. Antonin Rouzier fra Frankrike ble turneringens MVP.
Gruppe A
-
Gruppe B
-
---
Gruppe C
--
Gruppe D
--
-
Playoff
-
--
Kvartfinaler
--
Semifinaler
--
Paralysis
Paralysis er en EP-plate med Extol, utgitt i 2001.
Friederike von Dohna-Schlobitten
Friederike Charlotte Antoinette (født 3. juli 1738, død 21. april 1786) var en tysk borggrevinne, gift hertuginne av Slesvig-Holsten-Sønderborg-Beck.
Hun ble født i Königsberg som datter av Christoph Albrecht borggreve og greve av Dohna-Schlobitten i Listenau (1698–1752) i hans tredje ekteskap med Sophie Henriette av Slesvig-Holsten-Sønderborg-Beck (1698–1768).
Friederike Charlotte giftet seg første gang 30. mai 1754 i Königsberg med Karl Anton August av Slesvig-Holstein-Sønderborg-Beck. De fikk et barn: Frederik Karl Ludvig. Ektemannen døde i 1759 under slaget ved Kunersdorf.
Senere giftet Friederike Charlotte seg med grev Friedrich Detlev von Moltke (1750–1825). Hun døde 21. april 1786 i Wolde i Mecklenburg-Vorpommern.
Raoul Le Mouton de Boisdeffre
Raoul François Charles Le Mouton de Boisdeffre (født 6. februar 1839 i Alençon i Frankrike, død 24. august 1919 i Paris) var en fransk general.
Raoul Le Mouton de Boisdeffre deltok som generalstabsoffiser i slaget ved Sedan og ble så sendt i ballong fra Paris til general Antoine Eugène Alfred Chanzy. Han ledsaget i 1873 Chanzy til Alger og var 1878-82 militærattasjé i St. Petersburg.
Askival
Askival er det høyeste fjellet på øya Rùm i Skottland. Det har en høyde på 812 meter over havet. Fjellet har også en primærfaktor på 812 meter, og er det 33. høyeste fjellet sortert etter primærfaktor i Storbritannia. Etter britisk klassifisering er fjellet i gruppene Marilyn og Corbett.
Raoul Le Mouton de Boisdeffre
I 1892 ble de Boisdeffre divisjongeneral og i 1894 sjef for generalstaben. Han motsatte seg i 1897 revisjonen av Dreyfus-rettergangen og fikk, etter at oberst Hubert-Joseph Henry var blitt avslørt som bedrager, fratre sin stilling. Han fikk avskjed i 1904.
Askival
Rùm ligger på vestkysten av Skottland, i øygruppen Small Isles som er del av de indre Hebridene. Askival ligger sørøst på øya, ca. 5 kilometer sør for landsbyen Kinloch. Sørvest for Askival ligger den noe lavere toppen Ainshval (778 moh.).
Premier League (kvinner)
FA Women's Premier League National Division (PLND) (etablert 1992) var frem til 2011 den øverste divisjon (toppserien) i fotball for kvinner i England, som styres av The Football Association (FA). Etter 2011 ble FA Women's Super League (FA WSL) den nye toppdivisjonen og PLND ble nest øverste. Fra 2014 ble WSL utvidet til to divisjoner (WSL1 og WSL2), slik at PLND ble nivå tre og fire.
Vinnere
Championnat d'Angleterre de football féminin
And I Watch/Human Frailties Grave
And I Watch/Human Frailties Grave er en singel med Extol, utgitt i 2000.
Sporliste
Side A Side B
Suhang
Suhang (kinesisk: 苏杭, pinyin: Sūháng) er den kinesiske region som strekker seg fra byen Suzhou og Hangzhou (i provinsene Jiangsu og Zhejiang).
Et kinesisk ordtak lyder:
Det sikter til områdets klassiske skjønnhet.
Nîmes Olympique
Nîmes Olympique (også kalt Nîmes) er en fransk fotballklubb som holder til i byen Nîmes.
Spillerstall
Oppdatert 13. mars 2023.
Louis Léopold Robert
Louis Léopold Robert (født 13. mai 1794 i Les Eplatures ved Chaux-de-Fonds i Sveits, død 20. mars 1835 i Venezia) var en sveitsisk maler og kobberstikker.
Baakgrunn
Louis Léopold Robert kom fra en fransktalende sveitsisk protestantisk håndfamilie. Faren var urmaker og montør.
Han ble født sju dager etter en brann som helt ødela landsbyen han kom fra. Han fikk en lykkelig barndom med en klokke-tekstboksen far. Etter skolegang i Porrentruy (Jura/Sveits) begynte han i lære i Yverdon-les-Bains (Vaud).
Han kom 1810 til Paris og utdannet seg under Jean Girardet til en dyktig kobberstikker, men på reise til Roma i 1818 ble Robert, som hadde lært under Jacques-Louis David i Paris, helt og holdent maler.
Maler
Han forlot imidlertid de davidske klassiske baner og brøt seg en hittil nesten ukjent: han så å si oppdaget det italienske (romerske) folk i dets skjønnhet. Først var det de romerske briganter (bildet «Røverkvinne våker over en sovende mann» måtte han gjenta fjorten ganger), deretter det romerske folk med dets edelbårne skikkelser, de neapolitanske fiskere, og så videre.
Utstillingen i begynnelsen av 1820-årene av hans arbeider ble banebrytende for ham. Da Robert senere kom til Paris, ble han hyllet (som helst holdt seg utenfor kampen mellom den davidske skole og romantikerne) som den store mester. Etter blant annet «Fisker med mandolin» og «Dans på Capri» kom sammen med meget annet hovedverkene «Neapolitansk fisker som improvisator» (1824), «Hjem fra pilegrimsfarten til Madonna dell' Arco» (1827, Louvre), det storslåtte «Romerske høstfolk i de pontinske sumper» (Louvre, høydepunktet i Roberts kunst), «Pifferari foran et Madonnabilde» (1831) og «Fiskere fra Chioggia». Robert hevet de romerske bønder opp i en høyere linjerytmens verden, og beåndet, ut fra sitt eget syke sinn, bildrnes stilfulle komposisjon med en sjelfull og tungsindig stemning.
Hans verker, resultater mindre av inspirasjon enn av refleksjon, mangler ofte livets umiddelbare naivitet; de edle skikkelser er kunstlet oppstilt i attityder, i relieffaktig komposisjon og en koloritt hvis kraftige lokalfarver og tunge skygger kan virke litt grelt. Fra hans storlinjede typer går det imidlertid tråder gjennom en Jules Bretons og andres kunst opp til nyere kunst.
Louis-Leopold Robert, et følsomt og innesluttet gemytt, tok seg selv av dage av ulykkelig kjærlighet til prinsesse Charlotte Napoléone Bonaparte, som selv malte, og hvem han stod i nært vennskapsforhold til. Arbeider av Robert henger blant annet i Museet i Bern («Italienerinne»), i Nantes («Eremitt»), Berlins Nasjonalgalleri og på Thorvaldsens museum («S. Paolo fuori le mure etter brannen», 1823).
Fieke Boekhorst
Josephine Francisca Maria «Fieke» Boekhorst (født 18. desember 1957 i Helmond), nederlandsk landhockeyspiller som deltok i de olympiske leker 1988 i Seoul. Boekhorst ble olympisk mester i landhockey under OL 1984 i Los Angeles. Hun var med på det nederlandske laget som vant landhockeyturneringen for damer foran Vest-Tyskland og USA. Seks lag deltok, det ble spilt en enkeltserie der alle lagen møttes én gang. Nederland fikk ni poeng, de vant fire kamper og spilte en uavgjord. Boekhorst spilte fem kamper og scoret fem mål i OL-turneringen.
Dominica under Vinter-OL 2014
Dominica deltok under Vinter-OL 2014 i Sotsji. Dette er første gang Dominica sender utøvere til et vinter-OL og det sjette OL landet deltar i. De to representantene for den karibiske øynasjonen er ekteparet Gary og Angelica di Silvestri. Han er fra Staten Island, New York, hun er født og oppvokst i Italia. Ekteparet fikk dominikansk statsborgerskap som en symbolsk takk for veldedighetsarbeid de gjorde på øya for sju år siden, og ble i 2012 forespurt av Dominicas olympiske komité om de ønsket å representere landet i Sotsji. Dette skulle blitt første gang et ektepar deltok i samme vinter-OL, men Angelica di Silvestri kom ikke til start på 10 km klassisk.
U17-EM i fotball for kvinner 2017
U17-EM i fotball for kvinner 2017 ble arrangert fra 2. til 14. mai 2017 i Tsjekkia, og ble vunnet av Tyskland etter straffesparkkonkurranse mot Spania i finalen.
Simon Mepeham
Simon Mepeham (eller Meopham eller Mepham; født i 1270-årene, død 12. oktober 1333) var erkebiskop av Canterbury fra 1328 til 1333.
Bakgrunn
Simon Mepeham ble utdannet i Oxford mellom 1290 og 1296 på Merton College der han fordypet seg i teologi.
Prest
Han ble presteviet den 21. september 1297 i Canterbury Cathedral av erkebiskop Robert Winchelsey, som gav Simon rektorat i Tunstall i Kent. Mepeham ble prebendar av Llandaff i 1295 og kort etter kannik i Chichester, men hadde ingen interesse for de offentlige forpliktelser som medfulgte.
Erkebiskop av Canterbury
Mepeham var jarlen av Lancasters kandidat mot en som ble støttet av dronning Isabella og Roger Mortimer. Han ble valgt til erkebiskop av Canterbury den 11. desember 1327, og ble bispeviet den 5. juni 1328 av kardinal Pierre des Prés, og mottok erkebispestolens temporalia den 19. september 1328. Den vinteren støttet han et opprør mot Roger Mortimers styre som vart anført av jarlen av Lancaster og støttet av jarlen av Norfolk, jarlen av Kent, og andre.
Den 18. februar 1330 dronningkronet han Philippa av Hainault, kong Edvard IIIs gemalinne, i Westminster Abbey i London.
Erkebiskop Mepehams register er gått tapt, og derfor er det man kjenner av hans embedsførsel fra kronikørene William Thorne og William Dene. Erkebiskop Mepeham ble betraktet som nærmest udugelig (en «man of no great ability and with scanty knowledge of ecclesiastical tradition and propriety, and the maintenance of the rights of his See caused disputes on every side.»
Disputt og ekskommunikasjon
Mepeham blr involvert i en strid om de juridiske rettigheter som tilkom de kirker som var blitt approprierte av St. Augustine’s Abbey. Benediktinermunkene der fremførte en anke mot erkebiskopen, of en pavelig nuntius og kannik av Salisbury, Icherius de Concareto, ble utpekt til å megle. Mepeham ble innkalt for å presentere sitt syn og sine beviser for ham, men han nektet å innfinne seg. Canterburys suffraganer støttet erkebiskop Mepeham i sak, men hans uvilje mot å underkaste seg kirken juridiske prosesser førte til at pave Johannes XXII ekskommuniserte ham i 1333. Concoreto utstedte et dekret som suspenderte Mephams fra å presedere ved liturgier den 22. januar 1333, med en klausul at dersom erkebiskopen skulle vedvare å motsette seg pavens og rettens vilje, skulle han ekskommuniseres 30 dager senere.
Mepehams ekskommunikasjon ble opphevet posthumt, og han kunne dermed begraves i Canterbury Cathedral, under inngangsbuen til St. Anselms kapell.
Død
Simon Mepeham døde den 12. oktober 1333.
Episkopalgenealogi
Hans episkopalgenealogi er:
Extol (album)
Extol er et studioalbum med Extol, utgitt den 21. juni 2013.
Einar-Arne Drivenes
Einar-Arne Drivenes (født 1946 på Vestvågøy) er en norsk historiker og professor emeritus ved Institutt for arkeologi, historie, religionsvitenskap og teologi ved UiT Norges arktiske universitet.
Drivenes har utgitt flere bøker om nyere nord-norsk historie og norsk polarhistorie. Han har realartium fra Alta i 1966 og arbeider som professor ved Universitetet i Tromsø. Han har også arbeidet med rollen religiøse bevegelser har spilt for historisk utvikling i Nord-Norge. Drivenes var (sammen med Harald Dag Jølle) redaktør for trebindsverket Norsk polarhistorie fra 2004, som senere kom i en engelsk ettbindsutgave med navnet Into the ice : the history of Norway and the polar regions.
Tafjord 7 kraftverk
Tafjord 7 er et småkraftverk på 920 moh. ovenfor Kaldhussæter i Tafjord.
Det består av
Fort Kochi
Fort Kochi er en region i Kochi i Kerala, India. Det omfatter en handfull mindre steder ved havet på sydvestkysten av Kochi, og er kjent som Gamle Kochi eller  Vest Kochi. Det ligger inntil Mattancherry Cochis havn. I 1967 ble disse tre områder, sammen med noen få tilsøtende områder slått samen og dannet til "Corporation of Chochi".
A.D. Vision
A.D. Vision (ofte forkortet til ADV, og noen ganger kjent som ADV Films) var et amerikansk multimedia- og underholdningsstudio, som var den største amerikanske og britiske animedistributøren i de 20. og 21. århundrene. Det hadde hovedkontoret sitt i Houston, og ble grunnlagt i 1992 av John Ledford, Matt Greenfield og David Williams.
I over 15 publiserte selskapet flere suksessfulle animeserier, blant annet Neon Genesis Evangelion, Robotech, RahXephon, Full Metal Panic, Azumanga Daioh, Elfen Lied, Gantz, Red Garden og Le Chevalier D'Eon. Det hadde kontorer i Nord-Amerika, Europa og Asia. I tillegg til å drive i Nord-Amerika, distribuerte ADV Films media i Storbritannia, Italia og Tyskland. Selskapets formue ble mindre i 2000-årene på grunn av lavere salgstall. Etter at selskapet solgte sine siste aksjer i 2009, ble delene av selskapet delt opp blant fem andre: Section23 Films, Sentai Filmworks, Aesir Holdings, Valkyrie Media Partners og Seraphim Digital, som senere ble datterselskaper av AEsir Media. Ledford, Greenfield og Williams fortsatte å arbeide for disse selskapene, mens mesteparten av selskapets tidligere publikasjoner ble omlisensiert til Section23, Sentai, Maiden Japan og Funimation, blant andre. I 2013 gjenbrukte Sentai Filmworks selskapets varemerke da de slapp ut Elfen Lied på Blu-ray sammen med Section23 og Sentai Filmworks.
Irene Hendriks
Hendriks ble olympisk mester i landhockey under OL 1984 i Los Angeles. Hun var med på det nederlandske laget som vant landhockeyturneringen for damer foran Vest-Tyskland og USA. Seks lag deltok, det ble spilt en enkeltserie der alle lagen møttes én gang. Nederland fikk ni poeng, de vant fire kamper og spilte en uavgjord. Hendriks spilte fem kamper i OL-turneringen.
Stephen Mokoka
Han kom på 5. plass på maraton under VM i friidrett 2019 avholdt i Doha, Qatar.
I 2021 representerte han Sør-Afrika på maraton under Sommer-OL 2020 i Tokyo, men fullførte ikke løpet.
Fylkesvei 4342
Fylkesvei 4344 går mellom Sørvoll og Varhaug kirke i Hå.
Strekningen ble fastlagt 2019, og består av en delstrekning av den tidligere fylkesvei 145.
Jean Sandherr
Nicolas Jean Robert Conrad Auguste Sandherr (født 6. juni 1846 i Mulhouse i Alsace i Frankrike, død 24. mai 1897 i Paris) var en fransk offiser involvert i Dreyfus-saken.
Bakgrunn
Jean Sandherr var født i Mulhouse som den gang var fransk, og som også var hjembyen til familien Dreyfus. Han var sønn av en notar ved Mulhouses handelsrett, og gikk inn i det franske infanteri via militærakademiet Saint-Cyr.
Offiser
Han ble raskt forfremmet til subløytnant i det lette infanteri i 1866, løytnant i 1870 og kaptein i 1873. Hans anerkjente evner sikret ham plass i første klasseårgang ved École supérieure de guerre, og han gikk ut av akademiet som major.
Ved begynnelsen av den tysk-franske krig i 1870 ble han såret, og ble utnevnt til Chevallier i Æreslegionen i september samme år. Han var kaptein ved 2. regiment av algiske tirailleurs i Tunisia på den tid det ble annektert til fransk protektorat. Han fikk i oppgave å klassifisere tunisiske stammer etter graden av deres fiendtlige innstilling til det franske nærvær.
Leder av Statistikkavdelingen
I 1885 ble han kommandant og samtidig tilknyttet «statistikkavdelingen» under Generalstaben. Det harmløse navnet skjulte at dette dreide seg om den franske militære kontraspionasje. I 1887 ble han leder for denne avdelingen. Han ble forfremmet til oberstløytnant i 1891, og direkte understilt general Gonse ved begynnelsen av Dreyfussaken.
Dreyfusaffæren
Sandherr ble assistert av kommandant Henry, en offiser som hadde general Gonses fulle fortrolighet. I september 1894 oppfanget statistikkavdelingen et håndskrevet notat funndet i papirkurven til den tyske ambassadør i Paris, takket være en samarbeidende hushjelp ved ambassaden. Dokumentet viste at franske militære hemmeligheter ble utlevert til tyskerne, som på denne tid ble betraktet som Frankrikes erkefiende. Sandherr opprettet en hemmelig granskningskommisjon som i stor hast kom til at den skyldige var kaptein Alfred Dreyfus. Dreyfus ble så meget raskt arrestert og dømt skyldig.
Sandherr fikk ikke oppleve slutten av Dreyfussaken, selv om han var en av dens bakmenn. Han var gradvis syknet inn og ble helt lam, måtte trå helt ut av tjeneste i desember 1896, og døde innen skandalen var åpenbar.
Liste over norgesmestere i leirdueskyting
Liste over norgesmestere i leirdueskyting inneholder en oversikt over norgesmestere i leirdueskyting siden det første norgesmesterskapet i 1931.
Etter 1947 er det bare tatt med offisielle NM i seniorklassen i regi av Norges Skytterforbund.
Fylkesvei 4308
Fylkesvei 4308 går mellom Røysland og Lauperak i Bjerkreim.
Strekningen ble fastlagt 2019, og består av en delstrekning av den tidligere fylkesvei 110.
Tang bao
Tang bao (tradisjonell kinesisk: 湯包, forenklet kinesisk: 汤包) er en stor baozi fylt med suppe, opprinnelig knyttet til Jingjiang i provinsen Jiangsu i Kina.
Retten finnes i to former. Den første ser ut asom en vanlig baozi, og den annen er dampet i en bambusdamper.
Varianten Krabberogn-tang bao (蟹黄湯包) finnes i Jiangsu.
James Levine
Dirigent
James Levine startet på The Met som sjefdirigent i 1973, ble musikksjef i 1976 og var kunstnerisk leder der i perioden 1986 - 2016. Han var sjefdirigent for Boston Symphony Orchestra i perioden 2004-2011.
Pianist
Levine er mest kjent som dirigent, men han trakterer også pianoet med stor ferdighet.
Guor Marial
Guor Marial (født 15. april 1984) er en sørsudansk friidrettsutøver som konkurrerer i maraton. Siden Sør-Sudan ikke har egen olympisk komite, representerte han de individuelle deltakere under Sommer-OL 2012 i London sammen med utøvere fra de tidligere nederlandske antillene, der han ble nummer 47 i maratonløpet.
Bai ye
Bai ye (kinesisk: 百页, pinyin: Bái yè; også 百页包, pinyin: Bái yè bāo; «hundre sider», «hundre siders bolle») er en tradisjonell rett i det kinesiske kjøkken. I rå form er den en skive av tofu. I Kina kommer presset tofu i en myriade av fasonger, størrelser og teksturer. Når den serveres er den en sylindrisk tofurull rundt et fyll av grønnsaker og kjøtt. Andre ingredienser kan være salt, sukker og planteolje.
Alexandra Le Poole
Alexandra Johanna Le Poole (født 20. oktober 1959 i Leiden), nederlandsk landhockeyspiller som deltok i de olympiske leker 1988 i Seoul.
Le Poole ble olympisk mester i landhockey under OL 1984 i Los Angeles. Hun var med på det nederlandske laget som vant landhockeyturneringen for damer foran Vest-Tyskland og USA. Seks lag deltok, det ble spilt en enkeltserie der alle lagen møttes én gang. Nederland fikk ni poeng, de vant fire kamper og spilte en uavgjord. Le Poole spilte fem kamper i OL-turneringen.
Mariann Birkedal
Mariann Birkedal (født 1987 i Stavanger) er en av de to vinnerne av Frøken Norge-konkurransen i 2010.
Hun har tidligere representert Norge i Miss Universe 2008. Hun representerte igjen Norge i Miss World-finalen i Sanya i Kina 30. oktober 2010 der hun kom på sjetteplass.
Pieter de Villiers
Pieter De Villiers (født 3. juli, 1972 i Malmesbury, Sør-Afrika) er en sørafrikansk-født fransk rugby union-spiller som spilte for det franske landslaget og Stade Français i Top 14 i Frankrike.
Kvalifikasjonsprinsippet
Kvalifikasjonsprinsippet er et lovfestet forvaltnings- og arbeidsrettslig prinsipp som gjelder ved ansettelser og utnevnelser i offentlig sektor i Norge.
Kvalifikasjonsprinsippet innebærer at den best kvalifiserte søker til en stilling eller embete skal ansettes eller utnevnes. Dette innebærer at det ikke er lovlig adgang til å ansette eller utnevne f.eks. den nest best kvalifiserte, eller velge fritt blant alle søkere som anses som kvalifiserte. Prinsippet bygger på den generelle saklighetsnormen og kravet til likebehandling i offentlig forvaltning. Kvalifikasjonsprinsippet innebærer at virksomheten må foreta en konkret kvalifikasjonsvurdering som har til hensikt å avgjøre hvilken søker som er best kvalifisert; det er strenge krav til hvilke momenter som kan vektlegges i denne vurderingen og til likebehandling av søkerne; vurderingen skal alltid bygge på utlysningsteksten og eventuelt stillingsbetenkningen der dette foreligger. Usaklig forbigåelse av bedre kvalifiserte søkere er ulovlig og kan utløse erstatningsansvar for virksomheten overfor den forbigåtte søkeren. Det er arbeidsgiveren som har bevisbyrden for at kvalifikasjonsprinsippet har blitt fulgt dersom en søker som mener seg forbigått klager saken inn for Sivilombudsmannen eller domstolene; arbeidsgiveren er derfor nødt til å dokumentere alle sider ved ansettelsesprosessen og vurderingene som ligger til grunn for ansettelsen. Kvalifikasjonsprinsippet er, ved siden av forbudet mot diskriminering, blant de viktigste begrensningene av arbeidsgivers styringsrett ved ansettelser. I motsetning til diskrimineringsforbudet gjelder kvalifikasjonsprinsippet imidlertid kun i offentlig og ikke i privat sektor.
Frem til 2017 var prinsippet i hovedsak ikke lovfestet, men ble regnet som ulovfestet rett med formell lovs rang som hadde blitt utviklet og stadfestet gjennom rettspraksis, forvaltningspraksis, ombudsmannspraksis og juridisk teori. For enkelte stillingskategorier var prinsippet eksplisitt lovfestet: for eksempel i opplæringslova § 10-5 om personalet ved skolen: «Når ein må velje mellom fleire søkjarar til den same stillinga, skal det leggjast vekt på utdanning og praksis, kva undervisningsbehov tilsetjinga skal ta sikte på å dekkje, og kor kvalifisert søkjaren elles er for stillinga.» Kvalifikasjonsprinsippet ble lovfestet i § 3 i statsansatteloven av 2017; i paragrafen heter det i første ledd at «den best kvalifiserte søkeren skal ansettes eller utnevnes i ledig stilling eller embete, med mindre det er gjort unntak i lov eller forskrift» og i andre ledd at «ved vurderingen av hvem som er best kvalifisert, skal det legges vekt på utdanning, erfaring og personlig egnethet, sammenholdt med kvalifikasjonskravene som er fastsatt i utlysningen».
Hvor mye virksomheten kan vektlegge personlig egnethet opp mot mer formelle kvalifikasjonskrav vil variere ut fra stillingens art, og disse egenskapene må være av vesentlig betydning for den konkrete stillingen. I f.eks. en forskerstilling vil dette tillegges mindre vekt sammenholdt med formell og vitenskapelig kompetanse, mens det i en stilling som innebærer f.eks. kontakt med barn vil kunne tillegges større vekt. En feil som ofte går igjen hos saker som behandles av Sivilombudsmannen er at det legges for stor vekt på «personlig egnethet» og at dette begrepet forstås altfor upresist. Sivilombudsmannen har uttalt at
Forvaltnings- og ombudsmannspraksis gir mer detaljerte føringer innen ulike sektorer og for bestemte typer stillinger; innen akademia er f.eks. ansettelsesprosesser i vitenskapelige stillinger svært formelle og omstendelige og bygger på innstillinger fra sakkyndige utvalg, og dette innebærer i utgangspunktet at den søkeren som er høyest rangert i innstillingen fra det sakkyndige utvalget per definisjon er funnet høyest kvalifisert for stillingen hva gjelder faglig kompetanse og de momentene som er beskrevet i utlysningen forøvrig, unntatt personlig egnethet. For å fravike en sakkyndig innstilling basert på vurderinger av personlig egnethet vil det da kreves svært tungtveiende grunner, og mer tungtveiende desto større forskjellen er i faglig/formell kompetanse, også særlig sett i lys av at personlig egnethet i seg selv vil være et mindre tungtveiende moment ved ansettelse i en stilling av denne typen.
Pêche Melba
Pêche Melba er en klassisk fransk dessert. Den er laget av kalde posjerte ferskener med vaniljeis dekket av en lett søtet bringebærpuré smakt til med kirsch.
Pêche Melba ble skapt i 1893 av den franske kokken Auguste Escoffier på Savoy Hotel i London til ære for den australske sopranen Nellie Melba (1861–1931) som fremførte Richard Wagners Lohengrin i Royal Opera House i Covent Garden.
Andre versjoner av denne desserten anvender pærer, aprikoser eller jordbær i stedet for ferskener og/eller bringebærsaus eller smeltet ripsgelé i stedet for bringebærpuré.
NM i styrkeløft 2015
Norgesmesterskapet i styrkeløft 2015 ble arrangert i Askim 29.–31. mai. Arrangør var Askim SK.
Kongepokalene ble vunnet av Kjell Egil Bakkelund og Marte Elverum.
Pierre Waldeck-Rousseau
Pierre Marie René Ernest Waldeck-Rousseau (født 2. desember 1846 i Nantes i Frankrike, død 10. august 1904 i Corbeil) var en fransk politiker som var statsminister 1899–1902.
Fred (roman)
Fred  er en roman av den norske forfatteren Arne Garborg, utgitt i 1892.
Hovedmotivet i boka er bonden Enok Hoves religiøse grublerier. Presset fra hans egen ætte- og gårdsbevissthet sammen med de sosiale og økonomiske vilkårene i tiden fører ham inn i en ødeleggende manisk-depressiv galskap som støter bort alle rundt ham: sønnene, foster-sønnen og kona.
Handlingen er lagt til forfatterens hjemtrakter Jæren, og kan sees som en nærmest naturalistisk skildring av de sosiale og økonomiske forholdene som rammet bøndene under det store hamskiftet. Som kontraster til Enok Hove opptrer thranitteren Torkjell Tualand og den frie livsfilosofen tateren Fante-Tomas.
Hovedpersonens selvmord i bokas siste del er et ekko og en bearbeidelse av forfatterens egen opplevelse av at faren Eivind Aadneson hengte seg i 1870, da Arne var 19 år gammel.
Enok Hoves to sønner Paulus (Paal) Hove og Gunnar Hove finnes i flere av forfatterens to bøker: Paal i Læraren, Den burtkomne faderen og Heimkomin son; Gunnar i Den burtkomne faderen.
Prosadiktet i åpningskapitlet, om havet, landskapet og folket, har blitt beskrevet som et høydepunkt i Garborgs forfatterskap. Romanen er tatt med i tre ulike utvalg som representerer versjoner av Norges litterære kanon, og åpningssiden blir ofte dratt frem som et eksempel på litterært mesterskap.
Boken ble gitt ut på Mons Litlerés forlag i Bergen. Det ble en økonomisk suksess både for forfatter og forlag.
Elitedivisionen (fotball)
UEFA-ranking (2023)
''UEFA-rangering foran 2023/24-sesongen. ''
Historie
Danmark var riktignok tidlig ute med kvinnefotball, og det første danske mesterskap i fotball for kvinner ble avviklet i 1973. Imidlertid var ligafotball introdusert først i 1994.
Forhistorie
Ellen Becker var en dansk gymnastikklærer som etter et opphold i England bestemte seg for å danne en klubb i Fredericia. Englandsoppholdet kan ha vært inspirert av British Ladies football team, som dukket opp noen år tidligere. På tross av at Beckers lag fikk konkurranse fra en klubb i Odense, opplevde Becker det som problematisk «at drive sport i gymnastik- og fodboldsdragt udendørs». Således ble dette forsøket relativt kortlivet.
Imidlertid var det gjort et nytt forsøk i 1959. Sykepleierne ved Centralsygehuset i Slagelse spilte fotball, delvis som veldedighet, i pausen mellom to omganger i en herreklubbkamp. Ukebladet Feminas utsendte reporter til kampen, Alf Mørkeberg, ble begeistret for det han så, og uttalte: «Så morsomt og afvekslende, at Feminas medarbejder blev klar over, at kvindefotbold har en fremtid for sig herhjemme». Som resultat av dette og økende interesse, skapte ukebladet en pokalturnering, og dannet selv laget BK Femina. Laget fikk i begynnelsen gode betingelser i form av økonomi, trenere og oppmerksomhet fra ukebladet, men fra 1962 dalte interessen fra ukebladet og andre medier. Et år senere ble Dansk Kvindelig Fodbold Union (DKBU) dannet og var den ledende organisasjonen fram til DBU motvillig tok over organisering av kvinnefotball.
I 1968 deltok BK Femina på Danmarks vegne i en turnering i Tsjekkoslovakia. Billed Bladet fulgte dem og lagde artikler som kan kategoriseres som patroniserende, der utseende kom foran resultater. Imidlertid gjorde Femina det så godt at de ble invitert videre til Europa, der de var med i en cup som ble kalt Europacupen. Femina kom til finalen, men tapte for Italia. Resultatet ga økt interesse, og Faxe bryggeri sponset landslaget i et uoffisielt verdensmesterskap i 1970 i Mexico. Femina møtte igjen Italia i finalen foran 50 000 tilskuere, og denne gangen vant Femina.
På tross av dette nektet DBU å involvere kvinnefotball i sin organisasjon. Rekrutteringen til DKBUs mesterskap var imidlertid så stor at over 200 lag ble meldt på, og det ble stor grobunn for rekruttering av spillere til et nytt landslagseventyr i Mexico, som arrangerte det andre uoffisielle mesterskap allerede i 1971. Denne gangen spilte Danmark i finalen mot Mexico, og de vant 3-0 foran omtrent 100 000 tilskuere. Den økonomiske suksessen som europacupen og verdensmesterskapene hadde, var delvis en grunn til at DBU nok engang takket nei til å ta med kvinnefotball, og det måtte press til fra UEFA for at de etter hvert skulle inkludere kvinnefotball. I 1972 ble fotball for kvinner også med i DBU.
Dansk mesterskap
I 1973 startet dansk mesterskap, og serien var i begynnelsen sterkt dominert av lag fra København og Ribe. Sistnevnte vant fem av de første åtte sesongene, mens de tre siste, i 1975, 1977 og 1980, ble vunnet av Feminina. Deretter tok B 1909 og HEI Århus over på 1980-tallet. Særlig HEI Århus hadde en imponerende periode, der de vant serien i seks sesonger, fra 1986 til 1991. Imidlertid tok Fortuna Hjørring over da serien gikk over til å bli Eliteserien.
Fra og med stiftelsen av Eliteserien til og med sesongen 2005/06 var det åtte lag som møttes tre ganger, og vinneren ble kåret etter sedvanlig tabellvis, mens dårligste lag rykket ned og det nest dårligste spilte kvalifisering. Etter en overgang i 2007/08 med ti lag, der de to nederste lagene rykket rett ned og de fire øverste spilte en sluttspillsrunde der de møtte hverandre to ganger, ble det fra og med 2008/09-sesongen slik at sluttspillrunden ble beholdt, mens det også ble dannet en nedrykkspulje der alle lag møtte hverandre én gang. I begge puljene er det slik at poengene fra den vanlige sesongen deles på to og tas med i sluttspillet. Ved oddetall rundes det opp.
Elitedivisionen har i hovedsak vært dominert av Brøndby og Fortuna Hjørring, de to eneste lagene som har kommet videre til Mesterligaen i fotball for kvinner. Fortuna Hjørring har til og med kommet til finalen i mesterskapet, som er en av grunnene til at Elitedivisionen rangerer så høyt at de danske lagene er seedet, og dermed får ha med to lag i mesterskapet.
Antall seriemesterskap
Oppdatert etter 2022–23.
Jordskjelvet og tsunamien i Indonesia 2018
Et jordskjelv og en tsunami rammet Indonesia 28. september 2018 ved Minahasa-halvøya på øya Sulawesi (tidligere kalt Celebes). Jordskjelvet ble målt til 7,5 MW, og tsunamlibølgen ble på det høyeste målt til syv meter. Minst 1,347 personer omkom, og i underkant av 50,000 ble evakuert.
Forskjelv
Det var flere, mindre skjelv før det største skjelvet. Det første omtrent tre timer tidligere var på 6,1 MW, etterfulgt av flere mindre.
Vestre Moland prestegård
Vestre Moland prestegård ligger nordvest for Vestre Moland kirke.
Forpakterboligen er opprinnelig oppført på 1600-tallet, men ombygget i 1770, 1881–82 og 1925. Stabburet er fra 1830. Begge deler er fredet sammen med en jordkjeller fra 1831. For øvrig er hovedbygningen fra 1714, og det finnes et stolpehus fra 1830 og et vognskjul som opprinnelig er fra 1850, men ombygget i 1993.
Gården antas å være prestegård og kirkelig gods under hele den katolske tiden, men ble konfiskert av kronen i 1536 ved overgangen fra katolisisme til luthersk lære. Jørgen Hanssøn klagde i juni 1573 på synoden i Stavanger på at han ikke hadde prestegård, men måtte leie "af lægden". Dette ble klaet til kongen og 5. juli 1577 svarer kongen at han skal ha fri gård og Vestre Moland ble igjen prestegård.
Prestegården er solgt av Opplysningsvesenets fond.
Alphonse Bertillon
Alphonse Bertillon (født 1853 i Paris, død 1914 samme sted) var en fransk antropolog; sønn av Louis-Adolphe Bertillon og bror til Jacques Bertillon.
Alphonse Bertillon var sjef for en avdeling av politiprefekturet i Paris (Service de l'identité judiciaire). Han var opphavsmann til de antropometriske signalementer til identifisering av tidligere straffede forbrytelser. For sitt system, som kom til anvendelse i en mengde land i og utenfor Europa, redegjorde han blant annet i ''Identification anthropométrique. Instructions signalétiques (andre omarbeide opplag 1893) og i La photographie judiciaire'' (1890).
Venelina Veneva
Venelina Veneva (bulgarsk Венелина Венева, født 13. juni 1974 i Ruse) er en bulgarsk høydehopper. Allerede som 15-åring i 1990, hoppet hun 1,93 meter innendørs, verdensrekord for 15-åringer. Dette resultatet klarte hun ikke å forbedre utendørs før i 1995 (1,94 meter). I OL i 1996 oppnådde hun en skuffende 30.-plass. To år senere hoppet Veneva 2,03 meter. I 2001 oppnådde hun et hopp på 2,04 meter, det niende høyeste hoppet for en kvinne noen gang. Dette året tok hun bronsemedalje i VM innendørs, i tillegg til en fjerdeplass i VM utendørs.
Veneva testet positivt på testosteron i januar 2007, og ble utestengt i to år, april 2007-april 2009.
Naturalisme (filosofi)
Naturalisme i filosofien er et samlenavn for flere filosofiske retninger som har det til felles at de forstår verden som et rent naturlig fenomen, også det som ellers regnes som åndelige eller overnaturlige fenomener.
En kan grovt skille mellom tre nivåer av naturalisme:
Den naturalistiske posisjonen har røtter tilbake til antikken, og særlig til Aristoteles. Alt som ikke er konstruert av mennesker, regnet Aristoteles som physis (natur), men han så mennesket selv som et naturvesen i likhet med alle andre dyr. Enklere forandringer av naturgjenstander, f.eks. pløying av jord, oppkutting av landbruksprodukter, gjorde dem ifølge Aristoteles ikke til en kulturgjenstand, til det krevde han en fullstendig sammenføying av naturlige komponenter til noe helt nytt, f.eks. verktøy, kunstverk, bygninger. Slik tilsvarer de aristoteliske naturforestillingene hverdagsfilosofiens intuitive ledekategori kultur ↔ natur. Aristoteles elev, Straton fra Lampsakos, gikk lengre enn læremesteren ved at han avviste guddommelige inngripener i naturen og metafysisk-teologiske forklaringer på naturfenomener, og hevdet at det ikke er nødvendig å postulere en aktiv gud for å forklare skapelsen av universet.
Fra tidlig 1600-tall var naturalisme betegnelse på enhver lære som la naturen alene til grunn, eller som definerte naturen som norm for alle fenomener. Disse retningene oppsto framfor alt av ønsket om å avgrense seg fra overnaturlige fenomener i religiøs forstand. En naturalisme forstått på denne måten avviser eksistensen av eksempelvis religiøse undere og overnaturlige vesener.
For nyere naturalistiske teorier fra begynnelsen av 1900-tallet står ofte naturvitenskapelige begreper, og ikke naturen som sådan, i forgrunnen. I den forbindelse argumenteres det med at naturvitenskapene bør stå for de grunnleggende beskrivelsene av verdens struktur og vil være bedre enn metoder fra samfunnsvitenskapene eller humaniora, eller erfaringer basert på hverdagsbetraktninger. For denne typen naturalister er naturvitenskapene selve målestokken for beskrivelsen og forklaringen av verden.
Jean-Baptiste Billot
Jean-Baptiste Billot (født 15. august 1828 i Chaumeil i departementet Corrèze i Frankrike, død 31. mai 1907 i Paris) var en fransk offiser og politiker.
Billot tjenestegjord i Algerie og Mexico, og ble av Léon Gambetta satt i spissen for 18e armékorps i 1870. I 1871 ble han brigadwgeneral, og i 1878 divisjonsgeneral. Etter den fransk-tyske krigs slult ble Billot innvalgt for det republikanske venstre i nasjonalforsamlingen. Han ble i 1875 senator på livstid og var 1882-83 og 1896-98 krigsminister. På Billots initiativ ble det i 1878 påbegynt en omorganisasjon av den franske generalstaben etter tysk mønster. I 1898 trådte Billot ut den aktive tjeneste.
Primož Kobe
Primož Kobe (født 23. mai 1981) er en slovensk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 46 i maratonløpet.
Arata Fujiwara
Arata Fujiwara (født 12. september 1981) er en japansk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 45 i maratonløpet.
Cupfinalen i fotball for menn 2016
Cupfinalen for herrer 2016 var en fotballkamp som ble spilt søndag 20. november 2016 på Ullevaal Stadion og den siste kampen i Norgesmesterskapet 2016. Kampen var den 111. cupfinalen for herrer og den 74. finalen på Ullevaal Stadion.
Dommere
Følgende dommerkvartett ble 31. oktober 2016 utpekt av Norges Fotballforbund til å dømme cupfinalen:
BioSLAX
BioSLAX er en LiveDistro og en Linuxdistribusjon, som er basert på Slax, og dermed indirekte på Slackware. Distribusjonen omfatter mer enn 300 biometriske verktøy og programvarepakker. BioSLAX utvikles av Bioinformatics Resource Unit ved Life Sciences Institute ved National University of Singapore. Distribusjonen kjører skrivebordsmiljøet KDE og er beregnet for x86-64.
Første versjon ble lansert i april 2006.
Lillehammer stavkirke
Lillehammer stavkirke var en stavkirke som stod omtrent der dagens Lillehammer kirke står, fra middelalderen til 1733, da den ble avløst av en laftet korskirke.
Lusapho April
Lusapho April (født 24. mai 1982) er en sørafrikansk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 43 i maratonløpet.
Lillehammer stavkirke
Sognet er nevnt i 1359 og 1464 i forbindelse med makeskifter, og i 1410 er det omtalt som Aal. Kirkegården («lithlæ Hamars kirkiu garde») er omtalt i 1390. Kirken var anneks til Fåberg og omtales som «Lille Hammers Annexa» i Povel Huitfeldts stiftsbok (1577). Kirkestedet var (og er) på gnr. 60 (Lillehammer), der to ferdselsveier — kongeveien forbi Hamar og veien fra fergestedet — møttes. Det var markedsplass like ved.
I 1723 ble prestegjeldets kirker solgt til fem bønder som handlet på vegne av allmuen, og ikke lenge etter fikk både hovedsognet og Lillehammer nye kirker i form av laftede korskirker. Den på Lillehammer ble oppført nær det nordøstre hjørnet på kirkegården og vigslet 9. januar 1733, og stavkirken ble revet.
Gjenstander fra stavkirken
Enkelte gjenstander fra stavkirken er bevart. Den eldste er en steinplate som ble brukt som dørhelle utenfor tømmerkirken som avløste stavkirken. Den har en fordypning som har fungert som relikviegjemme. Steinhellen er nå alterplate i Fiskerkapellet på Maihaugen.
Altertavlen som kirken fikk i 1695, ble «giordt oc stafferet af Sigvard Guttormsøn» og gitt av Georg Reichwein. Den har senere fått tilføyd toppstykke og vinger med akantusutskjæringer, visstnok omkring 1732 ved overføringen til ny kirke og utført av Bjørn Bjørnsen Olstad. Tavlen ble i sin tid kjøpt opp av Anders Sandvig etter rivingen av tømmerkirken, visstnok som den første gjenstanden i hans samling. Tavlen ble restaurert og fikk enkelte nye figurer før den ble tatt i bruk i Garmo stavkirke på Maihaugen.
Enzo Alan Zidane Fernández
Enzo Alan Zidane Fernández (født 24. mars 1995) er en fransk fotballspiller som spiller for CF Fuenlabrada.
Han er eldste sønn av Zinedine Zidane og hans kone Véronique Fernández. Hans brødere Theo og Elyaz spiller for Real Madrids ungdomsavdeling, mens hans bror Luca spiller for.
Han er oppkalt etter den uruguayanske fotballspilleren Enzo Francescoli.
Ham (hudlag)
Ei ham er et hudlag som skiftes som mer eller mindre en hel bit hos mange dyr når huden er slitte eller når dyret skal vokse. Å skifte hudlag på denne måten kalles for et hamskifte. Begrepet ham brukes i noen grad også om hele skinn fra organismer som ikke skifter hud, slik som en ulveham eller bjørneham. Slike hammer har vært tillagt magisk kraft i folketrua.
Hamen fra hamskiftende dyr vil ligge igjen som hele stykker, slik at det ofte vil være mulig å si hvilke dyr hammen kommer fra, slik som en slangeham eller hammen etter en øyestikkerlarve. Hos dyr der ytterhuden utgjør et virkelig hudskjelett, slik som hos leddyr, vil hamskifte bli mer et skallskifte. De hamskiftende dyrene er skjellkrypdyrene, amfibiene og en stor gruppe virvelløse dyr som omfattes som gruppen Ecdysozoa, blant annet leddyrene og rundormene.
Glenn Tharaldsen
Glenn Tharaldsen (født 1. juli 1952 ) er en norsk musiker og lærer. Han har vært aktiv musiker i over 50 år og har hatt mange «slagere» gjennom tiden.
Tharaldsen var med i Horten Nærradio fra starten i 1984 og var programleder for Countryforum i 22 år fra 5. mai 1986 til nærradioen stengte 6. desember 2007. Han er dessuten utdannet lærer og har undervist i skolen fra 1975 til 2017, da han gikk av med pensjon og nå kan nyte musikken på «heltid». Han har vært aktiv i flere band opp gjennom årene.
Willis Reed
Willis Reed Jr. (født 25. juni 1942, død 21. mars 2023 ) var en amerikansk profesjonell basketballspiller, og seinere basketballtrener, som spilte 10 sesonger i NBA, alle med New York Knicks.
Reed ble kåret som ligaens Most Valuable Player i 1970 og var en All-Star sju ganger.
New York Knicks
Reed ble valgt (draftet) av New York Knicks med det 8. valg i NBA i 1964. Reed viste seg raskt til å være en god spiller, og scoret i gjennomsnitt 19,5 poeng per kamp i sin debutsesong. Reed ble deretter kåret som Rookie of the Year for 1964-65 sesongen. Han ble også valgt til sin første All-Star kamp og startet 7 sesonger i rekkefølge som All-Star.
Reed scoret i sesongen 1966-67 for første gang mer enn 20 poeng per kamp og det var starten på fem sesonger i rekkefølge, hvor Reed scorete mer enn 20 poeng per kamp igjennom sesongen.
Knicks hadde deres hittil beste sesong i 1969-70, da laget satte klubbrekord med 60 seire i en sesong. Reed ble deretter kåret som 1970 mest verdifulle spiller. Knicks kom i sluttspillet, hvor de kom til finalen. Her møtte de Los Angeles Lakers og etter en intens 7-kampserie vant Knicks deres første NBA-mesterskap.
Men Reed var plaget av skader over de neste sesongene og spilte kun 11 kamper i hele 1971-72 sesongen. Reed var alikevel rimelig frisk i 1972-73 sesongen og spilte her en viktig rolle i at Knicks igjen kom til NBA finalen, hvor de igjen møtte Lakers. Knicks vandt igjen, denne gang over bare fem kjemper.
Reed spilte kun 19 kamper i 1973-74 sesongen. Deretter besluttet han som resultat på grunn av skadene å avsluttet karrieren i en alder av kun 31 år.
Ettermæle
Reeds trøye med nummer 19 ble ikke benyttet for New York Knicks etter 1976 og det var første spiller som fikk denne æren. Han ble tatt opp i Naismith Memorial Basketball Hall of Fame i 1982.
New York Knicks
Reed begynte sin trenerkarriere med Knicks, hvor han overtok som trener i løpet av 1977-78 sesongen. Han ble allikevel sparket i starten av 1978-79 sesongen etter en dårlig start på sesongen.
Creighton University
Reed ble i 1981 trener for basketballaget ved Creighton University, et universitet i Omaha, Nebraska. Han trenete laget fram til 1985.
Assistenttrener
Reed var deretter assistenttrener for først Atlanta Hawks mellom 1985-87 og deretter Sacramento Kings mellom 1987-88.
New Jersey Nets
Reed ble i 1988 trener for New Jersey Nets og ble i lagets sjefstrener i 1989. Han hadde forskjellige roller innenfor Nets organisasjonen over de neste 15 årene og var en stor del av, at Nets gikk fra å være blant de dårligste lagene i ligaen, til å komme i NBA finalen to gange i 2002 og 2003; men uten å vinne finalen.
Statens og Kommunernes Indkøbs Service
Statens og Kommunernes Indkøbs Service ⅍ (SKI) er et dansk aksjeselskap som innhenter anbud på vegne av den offentlige og halvoffentlige sektor.
SKI har til formål å sikre besparelser ved offentlige anskaffelser gjennom mengderabatter og rammeavtaler med utvalgte leverandører.
SKI har lokaler i Zeppelinerhallen på havnefronten ved Islands Brygge.
Bomaribidion
Bomaribidion er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og tynne, blanke, lyst rødbrunlige trebukker men gulaktige tegninger på dekkvingene. Antennene er litt lengre enn kroppen. Pronotum er mye lengre enn bredt, uten pigger langs kanten, litt ujevnt sylindrisk. Dekkvingene er smale og jevnbrede, rundede i spissen. Beina har noe fortykkede lår.
Utbredelse
Slekten er utbredt i Brasil og Paraguay.
Jesper Faurschou
Jesper Faurschou (født 1. juli 1983) er en dansk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 41 i maratonløpet.
Gallokelva
Gallokelva (nordsamisk: Gállotjohka, finsk: Kallojoki) er ei elv i Sør-Varanger kommune i Troms og Finnmark og Enare kommune i Finland. Den er ei sideelv til Neidenelva. Elva har utspring fra innsjøen Gállotjávri og renner derfra mot sørøst. Munningen i Neidenelva ligger 1,5 kilometer sør for riksgrensa. Gallokelva er 23,3 kilometer lang.
Ecdysozoa
Ecdysozoer er en stor gruppe av dyr som kjennetegnes ved at de har en stiv kutikula med tre lag, som hos flere av undergruppene av er utviklet til et ytre skjelett. For å vokse må alle medlemmene av gruppen skifte ham. Navnet på gruppa kommer fra gresk ecdysis - ἐκδύω - og betyr å ta av seg eller kle av seg. Den stive hammen beskytter dyrene mot det ytre miljøet, og ecdysozoene er en svært vellykket gruppe som omfatter mesteparten av dyreriket, inkludert insekter og andre leddyr, rundormer og flere rekker med små, men tallrike dyregrupper.